'सचिन मानसिक रूप से जल्द बिखर जाने वाले क्रिकेटर'  
टीम इंडिया के पूर्व कोच ग्रेग चैपल ने अपनी किताब में सचिन तेंदुलकर के बारे में ऐसी राय जाहिर की है जिस पर विवाद उठ सकता है।
शोएब अख्तर के बाद टीम इंडिया के पूर्व कोच ग्रेग चैपल ने अपनी किताब में सचिन तेंदुलकर के बारे में ऐसी राय जाहिर की है जिस पर विवाद उठ सकता है। चैपल ने अपनी किताब फीयर्स फोकस में लिखा है कि सचिन मानसिक रूप से जल्दी बिखर जाने वाले क्रिकेटर हैं।  उन्होंने लिखा कि 2006 में एक वक्त सचिन अपनी खराब फॉर्म से काफी परेशान हो गए थे। ऐसे में वे मुझसे मदद मांगने आए थे और दो घंटे तक इस बारे में हमने बात की थी। चैपल ने एक वाकये का हवाला देते हुए लिखा है कि सचिन अलग-थलग पड़ गए थे और उनसे एक बार कहा था कि भारत में मुझसे ज्यादा दोस्त तो तुम्हारे हैं।